Gloster Aircraft Company

**Gloster Aircraft Company** var en britisk flyfabrikk som eksisterte fra 1917 til 1963.

Selskapet ble grunnlagt som **The Gloucestershire Aircraft Company Limited** under første verdenskrig for å bygge fly for H. H. Martyn & Co Ltd., Cheltenham. Navnet ble endret fordi utlendinger fant det vanskelig å uttale *Gloucestershire*. Det ble senere en del av Hawker Siddeley-gruppen og Gloster-navnet forsvant i 1963.

Gloster tegnet og bygde flere jagerfly for Royal Air Force (RAF) i mellomkrigstiden, inklusiv den kanskje mest kjente Gladiator, RAFs siste dobbeldekker-jagerfly. Selskapet bygde Hawker Hurricane og Hawker Typhoon for morselskapet Hawker Siddeley, mens deres tegnekontor arbeidet med det første britiske jetflyet, jet *E.28/39 experimental aircraft*. Dette ble etterfulgt av Meteor, RAFs første jet-jagerfly, og den eneste alliertes jet-jager i tjeneste under andre verdenskrig.

## Historie
**Gloster Aircraft Company Limited** ble dannet i 1917 med navn **The Gloucestershire Aircraft Company Limited**. Eiet av Hugh Burroughes (1884–1985) og H. H. Martyn & Co. Ltd. med 50 % eierandel, og Airco den andre 50 %. I styret satt  A. W. Martyn, Burroughes og George Holt Thomas fra Airco. De overtok byggeaktiviteter som tidligere var utført av H. H. Martyn som underleverandør for Airco. H. H. Martyn hadde tidligere produsert blant annet propeller før de begynte å bygge hele skrog for Airco. Våren 1918 var de istand til å bygge 45 nye Bristol-jagerfly i uken. Da bestillingene på fly økte, ble andre selskap i distriktet (Gloucester, Cheltenham) engasjert som underleverandører. Når noe flyving var involvert, ble flyene flyttet til Brockworth, 11 km unna med lastebil, til Brockworth aerodrome som ble brukt. Selskapet hadde ingen hangar før 1921 da de begynte å leie en del av en hangar.

## Bygde fly
* 1921 Gloster Mars – enseters dobbeltdekker racing-fly, senere modifisert til Gloster I
* 1921 Gloster Sparrowhawk
* 1922 Gloster Mars VI Nighthawk
* 1922 Gloster Mars X Nightjar
* 1923 Gloster Gannet – enseters ultralett dobbeltdekker
* 1923 Gloster Grebe – enseters dagjager dobbeltdekker
* 1923 Gloster Grouse – eksperimentelt treningsjagerfly, dobbeltdekker
* 1924 Gloster Gorcock – eksprimentell enseters jagerfly dobbeltdekker
* 1924 Gloster II – enseters racing-fly dobbeltdekker
* 1925 Gloster III – enseters racing sjøfly dobbeltdekker
* 1925 Gloster Gamecock – enseters dag og natt-avskjæringsfly dobbeltdekker
* 1925 Gloster Guan – eksprimentelt enseters dobbeltdekker jagerfly
* 1926 Gloster Goral – toseters multirolle dobbeltdekker
* 1926 Gloster Goring – toseters dagbomber/torpedo dobbeltdekker
* 1927 Gloster IV – enseters racing-fly dobbeltdekker
* 1927 Gloster Goldfinch – enseters dagjager dobbeltdekker for stor høyde
* 1927 Gloster Gambet – enseters dekklandingfly dobbeltdekker
* 1928 Gloster Gnatsnapper – enseters dekklandingsjagerfly 
* 1929 Gloster VI – enseters racingfly (verdensrekord i hastighet noen få timer i 1929)
* 1929 A.S.31 Survey – toseters fotografisk rekognoseringsfly, dobbeltdekker
* 1932 Gloster TC.33 – firemotors bombe-/transportfly, dobbeltdekker 
* 1932 Gloster TSR.38 – treseters torpedo/rekognosering
* 1934 Gloster Gauntlet – enseters dag-/nattjager dobbeltdekker 
* 1934 Gloster Gladiator – enseters dagjager dobbeltdekker 
* 1937 Gloster F.5/34 enseters dagjager prototype
* 1939 Gloster F.9/37 tomotors tungt jagerfly prototyp
* 1941 Gloster E.28/39 det første britiske jetdrevne fly
* 1944 Gloster Meteor enseters dagjager – det eneste allierte jetflyet i tjeneste under andre verdenskrig
* 1948 Gloster E.1/44 enseters jet dagjager prototyp
* 1954 Gloster Javelin toseters allværs jetjager
* 1954 Gloster Meteor F8 "Prone Pilot" eksprimentell versjon av Meteor

## Referanser